### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 16. december 2020 har vedtaget Magistratens foranstående indstilling af 14. december 2020.

Magistratsafdelingen for Sociale forhold og Beskæftigelse udarbejder notat.

Sagen drøftes i [adresse] og Beskæftigelsesudvalget.

### Resumé

Byrådet afsatte i Budget 2018 og 2020 midler til etablering af nye botilbudspladser inden for socialområdet.

Det foreslås på den baggrund at etablere 20 nye social-psykiatriske botilbudspladser på [adresse] i [adresse]. Ejendommen har indtil for nylig været anvendt til voksne med fysisk handicap. De tidligere beboere er fraflyttet ejendommen i maj 2020 til et nyopført botilbud i Mårslet. Ejendommen planlægges nu ombygget, blandt andet med eget toilet og bad i tilknytning til hver enkelt bolig, som der ikke er i dag.

På [adresse] 249 i Højbjerg foreslås det at etablere 14 nye pladser til voksne med autisme samt 17 nye døgn- og aflastningspladser på børneområdet. [adresse] 249 har tidligere huset børnetilbuddet [adresse]. [adresse] opkøbte ejendommen i 2019, og området har efterfølgende gennemgået navneskifte til ”Vikingedalen”.

Etableringen af de i alt 51 nye pladser på de to adresser vil bidrage til at realisere selvforsyningsstrategien på socialområdet, hvorved borgere i [adresse] kan tilbydes en plads indenfor kommunegrænsen i nærhed af familie og venner. Samtidig undgås køb af dyre eksterne pladser i andre kommuner, og arbejdspladser og socialfaglig viden bevares i [adresse].

### Indstilling

Det indstilles:

At 1) Etableringen af i alt 51 nye pladser på henholdsvis [adresse] i [adresse] samt på [adresse] 249 i Højbjerg med en samlet anlægsudgift på 44,6 mio. kr. gennemføres.

At 2) der meddeles en anlægsbevilling på 24,0 mio. kr. til etablering af de 20 nye socialpsykiatriske botilbudspladser på [adresse], og at der frigives et rådighedsbeløb af tilsvarende størrelse fordelt med 1,5 mio. kr. i 2020, 15,3 mio. kr. i 2021 og 7,2 mio. kr. i 2022

At 3) der meddeles en anlægsbevilling på 20,6 mio. kr. til etablering af de 14 nye pladser på handicapområdet og 17 nye døgn- og aflastningspladser på børneområdet på [adresse] 249 i Højbjerg, og at der frigives rådighedsbeløb af tilsvarende størrelse fordelt med 1 mio. kr. i 2020, 17,5 mio. kr. i 2021 og 2,1 mio. kr. i 2022

At 4) rådighedsbeløbene finansieres med 8,1 mio. kr. afsat i Budget 2018–2021 til pladser til borgere med ADHD, 30,3 mio. kr. afsat i Budget 2020-2023 til boliger på socialområdet og 6,2 mio. kr. prioriteret til anlæg i regnskab 2019

At 5) det resterende beløb på 12 mio. kr. i budgetforlig 2020-2023 til ”Boliger på Socialområdet” udmøntes til øvrige anlægsprojekter på området, på baggrund af indstilling fra Sociale Forhold og Beskæftigelse At 6) 1,7 % af den samlede anlægssum til anlægsprojektet anvendes til intern projektledelse.

### Sagens forløb

10-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-12-2020 Magistraten

Fremsendes til [adresse] med bemærkning, at Magistraten i mødet den 14. december 2020 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 1. december 2020.

Regitze Nielsen tog forbehold.

Der udarbejdes til byrådsbehandlingen notat om høringssvar og den nærmere baggrund for at der både planlægges bygget til voksne og børn. Endvidere beskrives naboorientering og ledelsesspænd.

 16-12-2020 Aarhus Byråd

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 16. december 2020 har vedtaget Magistratens foranstående indstilling af 14. december 2020.

Magistratsafdelingen for Sociale forhold og Beskæftigelse udarbejder notat.

Sagen drøftes i [adresse] og Beskæftigelsesudvalget.